**KITÖLTÉSI ÚTMUTATÓ A MEGHATALMAZÁS ÖNKORMÁNYZATI ADÓÜGYEKBEN ŰRLAPHOZ**

**(ASP-ADÓ-MHT)**

Az ÜGYINDÍTÁS menüben Budapest Főváros VIII. kerület Józsefvárosi Önkormányzat Adóhatósága által közzétett űrlapok tölthetők ki. A helyi adókról szóló 1990. évi C. törvény és a helyi adózást szabályozó önkormányzati rendelet(ek) alapján **az önkormányzati adóhatóság által rendszeresített adatbejelentési/bevallási/bejelentkezési nyomtatványok az E-önkormányzat portálon az űrlap keresőben az ’Adóügy’ ágazat alatt érhetők el**. Az E-önkormányzat portálon megjelenő űrlapokat az önkormányzat teszi közzé a portálon. Az elintézni kívánt üggyel kapcsolatos nyomtatványt az űrlap kereső szolgáltatás használatával az adott önkormányzatnál tudja kiválasztani.

A **meghatalmazás önkormányzati adóügyekben történő** elektronikus megtételére az „**ASP-ADÓ-MHT**” **megnevezésű iForm űrlap szolgál,** mely az Ügytípus/általános adónyomtatványok alatt, az űrlapok listájában található.

Tájékoztatjuk, hogy a központi és Budapest Főváros VIII. kerület helyi adójogszabályokról, önkormányzati adókkal kapcsolatos tájékoztatókról, információkról, elektronikus és papír alapú bevallási és adatbejelentési nyomtatványokról, elektronikusan intézhető ügyekről, beadványokról a <https://jozsefvaros.hu/ugyintezes/miben-segithetunk/adozas/> elérhetőségen részletesen tájékozódhat.

**Ügyfélfogadás helye**: Budapest Főváros VIII. kerület Józsefvárosi Polgármesteri Hivatal, 1082 Budapest, Baross utca 63-67.

**Ügyfélfogadás időpontjai**: Hétfő: 8.15-11.30, illetve 13.30-18.00, Szerda: 8.15-16.30

**E-mail cím**: adougy@jozsefvaros.hu

**Honlap cím**: www.jozsefvaros.hu

Online időpontfoglalás: idopontfoglalas.jozsefvaros.hu

A Józsefvárosi Önkormányzat ingyenesen hívható zöld száma: 06-80-277-256 (Hétköznap: 8-18 óra)

**Hivatali kapu használata** során a Hivatal rövidített neve: **JPHADO,** KRID: 758882308

Teljes neve: Budapest Főváros VIII. kerület Józsefvárosi Önkormányzat Adóhatósága

**ePapír benyújtás**: <https://epapir.gov.hu/>

Címzett: Budapest Főváros VIII. kerület JózsefvárosI Önkormányzat

Ügytípus: Adóügyek

Témacsoport: Önkormányzati igazgatás

Az adóigazgatási rendtartásról szóló 2017. évi CLI. törvény (továbbiakban: Air.) 14- 21. §-a rendelkezik az adóhatóság előtti képviseletről, amely kimondja, hogy ha törvény nem írja elő az ügyfél személyes eljárását, helyette törvényes képviselője vagy az általa vagy törvényes képviselője által meghatalmazott személy, továbbá az ügyfél és képviselője együtt is eljárhat. Jogi személy törvényes képviselőjének eljárása személyes eljárásnak minősül.

Állandó meghatalmazás esetén a meghatalmazottak köre eltérő attól függően, hogy a meghatalmazó magánszemély, jogi személy vagy jogi személyiséggel nem rendelkező egyéb szervezet. Az Air. tételesen felsorolja azokat a személyeket, akik adóügyekben meghatalmazottként járhatnak el. Az állandó meghatalmazás alapján eljárni jogosultak:

# Jogi személyt és egyéb szervezetet az adóhatóság előtt állandó meghatalmazás alapján

1. a képviseleti jogosultságát igazoló nagykorú tag, foglalkoztatott - fióktelep esetében ide értve az anyavállalat foglalkoztatottját is -,
2. kamarai jogtanácsos,
3. ügyvéd,
4. ügyvédi iroda,
5. európai közösségi jogász,
6. nyilvántartásba vett adószakértő, nyilvántartásba vett okleveles adószakértő, nyilvántartásba vett adótanácsadó, könyvvizsgáló, könyvelő,
7. számviteli, könyvviteli szolgáltatásra vagy adótanácsadásra jogosult gazdasági társaság, illetve egyéb szervezet törvényes vagy szervezeti képviselője, foglalkoztatottja, tagja,
8. környezetvédelmi termékdíjjal kapcsolatos ügyben termékdíj ügyintéző szakképesítéssel rendelkező személy is és
9. a jövedéki adóról szóló törvény szerinti jövedéki üggyel kapcsolatban jövedéki ügyintéző szakképesítéssel rendelkező személy is képviselheti.

**Természetes személyt az adóhatóság előtt állandó meghatalmazás alapján** bármely - képviseletre alkalmas - nagykorú személy is képviselheti.

**A MEGHATALMAZÁS ÖNKORMÁNYZATI ADÓÜGYEKBEN ŰRLAP EGYES SORAI**

# ELŐLAP

Az előlap a beküldő személyes adatait tartalmazza, amelyek automatikusan betöltődnek, abban az esetben, ha Ön ügyindítás előtt ügyfélkapun keresztül bejelentkezett.

A hiányzó adatokat (tartózkodási hely, levelezési cím, e-mail cím, telefonszám stb) kérjük kitölteni.

Az előlapon kötelező kitölteni a meghatalmazott mezőt, amelynek összhangban kell lenni az ügyindításkor választott lehetőséggel.

Képviselőt csak a beküldő saját nevében hatalmazhat meg elektronikus úton. Minden más esetben a meghatalmazást ki kell nyomtatni és bizonyító erejű magánokiratba vagy közokiratba kell foglalni.

# FŐLAP

„Meghatalmazás módja” választása kötelező. Az adózó a képviselet ellátására **állandó- vagy eseti meghatalmazást adhat**. Az eseti meghatalmazás nem állandó jellegű képviseletre, hanem meghatározott eljárás során vagy eljárási cselekmény tekintetében jogosítja a meghatalmazottat képviseletre.

# Meghatalmazó adatai:

Az adózó jellegének választásától függően vagy az előlapról átemelődnek, vagy cég esetén kötelező kitölteni.

Amennyiben az Előlapon a "Nem meghatalmazott" opció a kiválasztott, úgy az adózó jellege nem lehet „Cég”.

# Meghatalmazott adatai:

Önálló vagy együttes képviseletre jogosult meghatalmazott kiválasztása után a személyes adatok kitölthetővé válnak.

# Képviselet adatai:

A képviselet jogcímét, a képviselet kezdetét-végét és a meghatalmazás tárgyát, jogkörét kell megadni.

1. **Felelősség vállalási nyilatkozat**, dátum, aláírás

# Tanúk alkalmazására vonatkozó szabályok

Az Air. 15. § (1) bekezdése értelmében a meghatalmazást közokiratba vagy teljes bizonyító erejű magánokiratba kell foglalni vagy jegyzőkönyvbe kell mondani.

*Közokiratnak minősül* a polgári perrendtartásról szóló 2016. évi CXXX. törvény (a továbbiakban: Pp.) 323. § (1) bekezdésében foglaltak alapján az olyan papír alapú vagy elektronikus okirat, amelyet bíróság, közjegyző vagy más hatóság, illetve közigazgatási szerv ügykörén belül, a jogszabályi rendelkezéseknek megfelelő módon állított ki.

A Pp. 325. § (1) bekezdése értelmében *teljes bizonyító erejű a magánokirat*, ha

1. a kiállító az okiratot saját kezűleg írta és aláírta,
2. két tanú igazolja, hogy az okirat aláírója a részben vagy egészben nem általa írt okiratot előttük írta alá, vagy aláírását előttük saját kezű aláírásának ismerte el; igazolásként az okiratot mindkét tanú aláírja, továbbá az okiraton a tanúk nevét és - ha törvény eltérően nem rendelkezik - lakóhelyét, ennek hiányában tartózkodási helyét olvashatóan is fel kell tüntetni,
3. az okirat aláírójának aláírását vagy kézjegyét az okiraton bíró vagy közjegyző hitelesíti,
4. az okiratot a jogi személy képviseletére jogosult személy a rá vonatkozó szabályok szerint

megfelelően aláírja,

1. ügyvéd vagy kamarai jogtanácsos az általa készített okirat szabályszerű ellenjegyzésével bizonyítja, hogy az okirat aláírója a más által írt okiratot előtte írta alá vagy aláírását előtte saját kezű aláírásának ismerte el,
2. az elektronikus okiraton az aláíró a minősített vagy minősített tanúsítványon alapuló fokozott biztonságú elektronikus aláírását vagy bélyegzőjét helyezte el, és - amennyiben jogszabály úgy rendelkezik - azon időbélyegzőt helyez el,
3. az elektronikus okiratot az aláíró a Kormány rendeletében meghatározott azonosításra visszavezetett dokumentumhitelesítés szolgáltatással hitelesíti, vagy
4. olyan, törvényben vagy kormányrendeletben meghatározott szolgáltatás keretében jött létre, ahol a szolgáltató az okiratot a kiállító azonosításán keresztül a kiállító személyéhez rendeli és a személyhez rendelést a kiállító saját kezű aláírására egyértelműen visszavezethető adattal együtt vagy az alapján hitelesen igazolja; továbbá a szolgáltató az egyértelmű személyhez rendelésről kiállított igazolást elektronikus dokumentumba kapcsolt, elválaszthatatlan záradékba foglalja és azt az okirattal együtt legalább fokozott biztonságú elektronikus bélyegzővel és legalább fokozott biztonságú időbélyegzővel látja el.

Fentiek alapján tanúk alkalmazása csak az egyéb szervezet meghatalmazó esetén szükséges, jogi személy meghatalmazó esetében – amennyiben a képviseletére jogosult személy a rá vonatkozó szabályok szerint megfelelően aláírja – a meghatalmazás teljes bizonyító erővel rendelkezik.